Kostnaður umsækjenda við nám , námskeið , námsstefnur eða sambærilega þekkingaröflun , sem tengja má starfi hans og flokka má undir starfs - eða endurmenntun , er styrkhæfur að hluta eða öllu leyti . Sömuleiðis kostnaður vegna náms við framhaldsskóla og tölvunámskeið , þó svo að umsækjandi vinni ekki að staðaldri við tölvu . Umsækjandi getur einungis einu sinni fengið hámarksfjárhæð í styrk til sama verkefnis . Endurhæfingarmenntun , sem félagsmaður aflar sér í kjölfar þess að staða hans var lögð niður , er einnig styrkhæf á sama hátt . Uppihald eða bein laun greiðir sjóðurinn ekki , né kostnað sem greiddur er af öðrum aðilum . Einungis félagsmenn Kjalar stéttarfélags starfsmanna í almannaþjónustu geta fengið styrk úr sjóðnum og þurfa þeir að hafa verið félagar í a.m.k. 6 mánuði . Heimilt er sjóðstjórn að taka tillit til uppsafnaðra réttinda hjá öðrum sjóðum innan BSRB félaga . Félagsmenn í fæðingaorlofi geta nýtt sér áunninn rétt ef þau velja að greiða stéttarfélagsgjöld á meðan á orlofi stendur . Félagsmenn í atvinnuleit geta nýtt sér áunninn rétt ef þeir velja að greiða stéttarfélagsgjöld á meðan á atvinnuleit stendur . Nám fyrir alla eru opin námskeið ætluð öllum . Nám stofnana er sérsniðið fyrir stofnanir . Nám starfsgreina fer þvert á vinnustaði . Nám um kjör og velferð varðar umbótaverkefni og fræðslu stéttarfélaga . Allt nám er opið okkar aðildarfélögum endurgjaldslaust , en öðrum er bent á endurgreiðslur stéttarfélaga . Námsþjónusta Fræðslusetursins Starfsmenntar hefur hlotið vottun frá BSI á Íslandi um gæði í fræðslustarfi ( EQM ) og er viðurkenndur framhaldsfræðsluaðili skv. lögum um framhaldsfræðslu 27 / 2010 .